कपिल देव की गेंदबाजी पर करीना कपूर ने खूब लगाए चौके-छक्के, Video हुआ वायरल  
करीना कपूर ने 'डांस इंडिया डांस' के मंच पर खेला क्रिकेट
कपिल देव की बॉल पर करीना कपूर ने मारा चौका
करीना कपूर और कपिल देव का वीडियो हुआ वायरल
बॉलीवुड एक्ट्रेस करीना कपूर (Kareena Kapoor) इन दिनों रिएलिटी शो 'डांस इंडिया डांस 7' में बतौर जज नजर आ रही हैं. लेकिन जज होने के बाद भी करीना कपूर (Kareena Kapoor) शो के सेट पर काफी मस्ती करती दिखाई देती हैं. हाल ही में 'डांस इंडिया डांस' के सेट पर क्रिकेट के दिग्गज और भारतीय क्रिकेट टीम के पूर्व कप्तान कपिल देव (Kapil Dev) दिखाई दिए. कपिल देव के शो पर आने के बाद एक्ट्रेस करीना कपूर (Kareena Kapoor) की खुशी देखने लायक थी. उन्होंने दिग्गज क्रिकेटर के साथ ना केवल ढेर सारी मस्ती की, बल्कि शो के सेट पर ही क्रिकेट भी खेला. करीना कपूर और कपिल देव (Kapil Dev) का यह वीडियो सोशल मीडिया पर भी खूब वायरल हो रहा है. 
For the first time ever, the Harayana Hurricane will lock horns with Begum of Bollywood.#DanceIndiaDance#BattleOfTheChampions#DanceKaJungistaan
Presented by
Birla White WallCare Putty – Yehi Hai Asli Putty#KareenaKapoor@BoscoMartis@raftaarmusic@therealkapildevpic.twitter.com/jT2jSnN2Ng

जी5 के ट्विटर पर शेयर हुए वीडियो में नजर आ रहा है कि पूर्व कप्तान कपिल देव (Kapil Dev) बॉलिंग करते हैं और करीना कपूर (Kareena Kapoor) बैटिंग. पहली बॉल को करीना कपूर अच्छे से नहीं खेल पातीं, लेकिन कपिल देव की अगली बॉल पर ही करीना कपूर काफी अच्छी पारी खेलती हैं. इसके बाद करीना कपूर भी बॉलिंग करती हैं. 'डांस इंडिया डांस' के सेट पर आए कपिल देव से करीना कपूर ने एक बैट पर उनका ऑटोग्राफ भी लिया. उन्होंने बताया कि मेरी दिली तमन्ना है कि मेरा बेटा (तैमूर अली खान) क्रिकेटर बने.
शो के सेट पर नजर आ रहीं करीना कपूर (Kareena Kapoor) काफी खूबसूरत लग रही थीं. पीच शिमरी साड़ी में उनका लुक देखने लायक था. बता दें कि वह इन दिनों अपनी अपकमिंग फिल्म 'अंग्रेजी मीडियम' की शूटिंग में बिजी हैं. इस फिल्म में करीना कपूर बॉलीवुड एक्टर इरफान खान के साथ नजर आएंगी. इसके अलावा करीना कपूर एक्टर अक्षय कुमार के साथ फिल्म 'गुड न्यूज' में दिखाई देने वाली हैं.